קריירה בהייטק - כל ההזדמנויות לפתח באינטל קריירה | אינטל דרושים
אתם תחליטו איך תרצו שהעתיד שלכם ייראה, אנחנו נעזור לכם למצוא את הדרך לשם. אינטל רוצה לעזור לכם לגדול ולהתפתח, ומבחינתנו - כל תפקיד שתקבלו הוא נקודת פתיחה לצמיחה. פיתוח העובדים באינטל הוא תהליך מובנה שבמסגרתו מוגדרת תכנית פיתוח אישית לכל עובד, הכוללת פעילות לפיתוח ולשיפור מיומנויות וידע בתפקידו הנוכחי ובראייה עתידית. מבנה התוכנית נקבע בהתאם לרצון העובד ולצורכי הארגון.
קליטת עובדים חדשים - עובדים חדשים עוברים חפיפה שבמהלכה הם יכולים להשתתף בקורסים מקצועיים וכן בקורסים העוסקים בתרבות, בערכים ובשיטות העבודה באינטל. בנוסף, לכל עובד חדש באינטל מוצמד עובד ותיק (Buddy) שמלווה אותו בתקופת הקליטה הראשונה.
תכנית פיתוח אישית - היכרות עם התרבות הארגונית, התפתחות ורכישת מיומנויות אישיות הן רק ההתחלה. במסגרת התכנית, שמלווה אתכם משלב הקליטה באינטל ולאורך כל עבודתכם בחברה, תקיימו פגישות שוטפות עם המנהלים שלכם, תקבעו יעדים שאליהם תרצו להגיע ותלמדו להציב לעצמכם מטרות ולעמוד בהן.
תכנית פיתוח טכנולוגית - הטכנולוגיה המתקדמת שלנו ממשיכה לשנות את עולם המחשוב. כדי שנוכל להמשיך להוביל, אנחנו מעודדים את העובדים שלנו כל הזמן ללמוד טכנולוגיות וכלים מתקדמים בעולם הפיתוח ובעולם הייצור גם יחד. במסגרת התכנית תשתתפו בהדרכות, בקורסים ובכנסים העוסקים בנושאי פיתוח שעל הפרק ובתהליכי קו והנדסת תהליך בעולם הייצור.
קורסים באינטל - לאינטל מערך הדרכה פנימי ייחודי שבמסגרתו מוצעים מאות קורסים שונים לכלל העובדים בנושאי טכנולוגיה, תהליכי ייצור, מחשוב, פיתוח אישי ועוד.
סדנאות העשרה - ידוע לנו שכדי להגיע לתוצאות לאורך זמן, צריך לזכור למלא את המצברים מדי פעם. אל תדאגו, אנחנו נדאג להזכיר לכם. בתוך הקמפוסים של אינטל ובמחירים אטרקטיביים תוכלו למצוא סדנאות כדוגמת "שומרי משקל", בית הספר של ברליץ ללימוד שפות, מכון אדלר להנחיית הורים ועוד.
לימודים והשתלמויות מחוץ לאינטל - אצלנו תמצאו קריירה שנותנת מקום לפנאי שלכם. עובדים בעלי ותק של שנתיים ויותר המעוניינים לצאת להשתלמויות וללימודים רלוונטיים מחוץ לאינטל, זכאים להשתתפות במימון שכר הלימוד בהתאם לנוהל לימודים ובתיאום עם המנהל הישיר.
החל בתכניות מגוונות של חבילת שכר והטבות, דרך ביטוחי בריאות מורחבים ופעילויות לילדים ולנוער וכלה בשירותי תרבות ופנאי – אלו רק חלק מהפינוקים שאנו מציעים לעובדים שלנו שהופכים את אינטל למקום עבודה טוב כל כך